KOMISSION ASETUS (EY) N:o 58/2005,
annettu 14 päivänä tammikuuta 2005,
tuontitodistusten myöntämisestä eräille säilötyille sienille jätetyistä hakemuksista 1 päivän tammikuuta ja 30 päivän kesäkuuta 2005 välisenä aikana
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1),
ottaa huomioon kolmansista maista tuotuja säilöttyjä sieniä koskevien tariffikiintiöiden avaamisesta ja hallinnoinnista 26 päivänä lokakuuta 2004 annetun komission asetuksen (EY) N:o 1864/2004 (2) ja erityisesti sen 10 artiklan 2 kohdan,
sekä katsoo seuraavaa:
(1)
Määrät, joille perinteiset tuojat ja uudet tuojat ovat asetuksen (EY) N:o 1864/2004 8 artiklan 1 ja 2 kohdan mukaisesti jättäneet tuontitodistushakemuksia 3 ja 10 päivän tammikuuta 2005 välisenä aikana, ylittävät sallitut määrät tuotteille, jotka ovat peräisin Kiinasta.
(2)
Tämän vuoksi olisi määritettävä, missä määrin komissiolle 11 ja 12 päivän tammikuuta 2005 välisenä aikana toimitetut tuontitodistushakemukset voidaan hyväksyä, ja vahvistettava tuojaluokkien ja tuotteiden alkuperän perusteella päivämäärät, joihin asti todistusten myöntäminen on keskeytettävä,
ON ANTANUT TÄMÄN ASETUKSEN:
1 artikla
Asetuksen (EY) N:o 1864/2004 4 artiklan nojalla 3 ja 10 päivän tammikuuta 2005 välisenä aikana jätetyt ja komissiolle 11 ja 12 päivänä tammikuuta 2005 toimitetut tuontitodistushakemukset hyväksytään tämän asetuksen liitteessä I ilmoitettujen haettuja määriä koskevien prosenttiosuuksien mukaisesti.
2 artikla
Asetuksen (EY) N:o 1864/2004 4 artiklan mukaiset tuontitodistushakemukset 1 päivän tammikuuta ja 30 päivän kesäkuuta 2005 väliselle ajalle, jotka on jätetty 10 päivän tammikuuta 2005 jälkeen mutta ennen tämän asetuksen liitteessä II ilmoitettua päivämäärää, hylätään asianomaisen tuojaluokan ja alkuperän osalta.
3 artikla
Tämä asetus tulee voimaan 15 päivänä tammikuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä tammikuuta 2005.